นิกเกอิปิดเช้าบวก 56.85 จุด รับข้อมูลการค้าญี่ปุ่นแข็งแกร่ง
นิกเกอิปิดเช้าบวก 56.85 จุด รับข้อมูลการค้าญี่ปุ่นแข็งแกร่ง
20 เม.ย. 2560

ดัชนีนิกเกอิตลาดหุ้นโตเกียวปิดภาคเช้าปรับตัวขึ้นในวันนี้ โดยดัชนีนิกเกอิปิดภาคเช้าเพิ่มขึ้น 56.85 จุด หรือ 0.31% แตะที่ 18,489.05 จุด โดยได้แรงหนุนจากข้อมูลการค้าที่แข็งแกร่งของญี่ปุ่นในเดือนมี.ค. ซึ่งช่วยหนุนความเชื่อมั่นที่มีต่อแนวโน้มเศรษฐกิจภายในประเทศ
ภาวะการซื้อขายในตลาดหุ้นโตเกียวกลับมาคึกคักอีกครั้งในช่วงเช้านี้ หลังจากเงินเยนเริ่มอ่อนค่าลงเมื่อเทียบกับดอลลาร์ ประกอบกับนักลงทุนได้ขานรับรายงานของกระทรวงการคลังญี่ปุ่นที่เปิดเผยในช่วงเช้านี้ว่า ญี่ปุ่นมียอดเกินดุลการค้า 6.147 แสนล้านเยนในเดือนมี.ค. ขณะที่ยอดการส่งออกพุ่งขึ้น 12% สู่ระดับ 7.23 ล้านล้านเยน ซึ่งเป็นการขยายตัวติดต่อกัน 4 เดือน
ทั้งนี้ หลังจากที่ทางการญี่ปุ่นเปิดเผยข้อมูลการค้าแล้ว หุ้นกลุ่มส่งออก โดยเฉพาะหุ้นบริษัทผลิตรถยนต์ ต่างพากันปรับตัวขึ้น โดยหุ้นซูบารุ พุ่งขึ้น 3.2% หุ้นมาสด้า ปรับขึ้น 1.9% หุ้นโยโกฮามา รับเบอร์ เพิ่มขึ้น 1.7% และหุ้นโซนี่ พุ่งขึ้น 2.2%
 